《青山道中》
元代·方回

插天天目隐云中，但见苕溪绿向东。
半折竹初经腊雪，争妍麦已眩春风。
翻飞水鸟偏饶白。窄小村船亦画红，
闻说南塘赵书宅，近来毁卖与琳宫。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。